ગઈ કાલની રમત પૂરી થઈ ત્યારે ભારતે આઠ વિકેટે ૨૨૭ રન બનાવી લીધા હતા. ગઈ કાલના અણનમ બેટ્સમેનો રિદ્ધિમાન સાહા અને ભુવનેશ્વરે આજે ભારતનો દાવ આગળ ધપાવ્યો હતો. આજે સૌથી પહેલો આઉટ થનાર ખેલાડી ભુવનેશ્વરકુમાર હતો. ૨૫૧ રનના કુલ સ્કોર પર ભુવનેશ્વર ૫૧ બોલમાં બે ચોગ્ગા અને છગ્ગા સાથે ૨૩ રન બનાવી વેગનરની બોલિંગમાં નિકોલસના હાથમાં ઝિલાઈ ગયો હતો. ત્યાર બાદ અંતિમ વિકેટના રૂપમાં મોહંમદ શામી બોલ્ટની બોલિંગમાં એક રને લાથમ દ્વારા કેચઆઉટ થયો હતો. આમ ભારતીય ઇનિંગ્સ ૨૬૩ રને સમાપ્ત થતા અને લીડ ઉમેરતા ન્યૂઝીલેન્ડને જીતવા માટે પહાડ જેવું ૩૭૬ રનનું લક્ષ્ય મળ્યું હતું.